ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ และเงื่อนไขในการยกเลิกหนังสือให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงตามกฎหมายว่าด้วยการขนส่งทางบกพ.ศ. ๒๕๖๐ เพื่อให้การบังคับใช้กฎหมายกับผู้ได้รับหนังสือให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงที่กระทำผิดกฎหมายเป็นไปอย่างมีประสิทธิภาพและเป็นไปในแนวทางเดียวกันอาศัยอำนาจตามความในข้อ ๑๐ของกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิงพ.ศ. ๒๕๕๐ และข้อ ๑๐ของกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อธิบดีกรมการขนส่งทางบก จึงออกประกาศไว้ ดังต่อไปนี้ข้อ๑ ในประกาศนี้หนังสือให้ความเห็นชอบ หมายความว่าหนังสือให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงการตรวจและทดสอบ หมายความว่าการตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงผู้ตรวจและทดสอบ หมายความว่าผู้ได้รับหนังสือให้ความเห็นชอบการเป็นผู้ตรวจและทดสอบเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงเจ้าหน้าที่ หมายความว่า ข้าราชการ พนักงานราชการหรือ บุคลากรอื่นในสังกัดสำนักวิศวกรรมยานยนต์ข้อ๒ เมื่อปรากฏว่าผู้ตรวจและทดสอบผู้ใดฝ่าฝืนหรือไม่ปฏิบัติตามหลักเกณฑ์วิธีการ และเงื่อนไขที่กรมการขนส่งทางบกประกาศกำหนดให้ดำเนินการพิจารณาลงโทษตามบัญชีข้อหาความผิดและมาตรการลงโทษแนบท้ายประกาศนี้โดยแบ่งการลงโทษเป็น ๓ ระดับ ดังนี้(๑)ตักเตือน(๒)ระงับการดำเนินการตรวจและทดสอบเป็นการชั่วคราว(๓)ยกเลิกหนังสือให้ความเห็นชอบข้อ๓ การพิจารณาลงโทษตามข้อ ๒ให้เป็นอำนาจของผู้ดำรงตำแหน่งดังต่อไปนี้(๑)ผู้อำนวยการสำนักวิศวกรรมยานยนต์ให้มีอำนาจตักเตือนและระงับการดำเนินการตรวจและทดสอบเป็นการชั่วคราว(๒)อธิบดีกรมการขนส่งทางบก ให้มีอำนาจยกเลิกหนังสือให้ความเห็นชอบในการพิจารณาลงโทษตามวรรคหนึ่งให้ผู้มีอำนาจตาม(๑) และ (๒) มอบหมายให้ผู้อื่นดำเนินการแทนได้ข้อ๔ การตรวจสอบการดำเนินการของผู้ตรวจและทดสอบหากพบการกระทำความผิดหลายข้อหาแตกต่างกันให้พิจารณาดำเนินการกับผู้ฝ่าฝืนหรือไม่ปฏิบัติตามหลักเกณฑ์ วิธีการและเงื่อนไขที่กรมการขนส่งทางบกประกาศกำหนด เฉพาะความผิดที่ต้องได้รับโทษสูงสุดข้อ๕ การพิจารณาดำเนินการตามข้อ ๔กับผู้ตรวจและทดสอบที่ฝ่าฝืนหรือไม่ปฏิบัติตามหลักเกณฑ์ วิธีการและเงื่อนไขที่กรมการขนส่งทางบกประกาศกำหนดให้พิจารณาภายในรอบอายุหนังสือให้ความเห็นชอบ และให้ดำเนินการตามหลักเกณฑ์ วิธีการและเงื่อนไขดังนี้(๑)ความผิดขั้นตักเตือน(ก)กระทำความผิดครั้งแรก ให้ตักเตือน(ข)กระทำความผิดครั้งที่สอง ให้สั่งระงับการดำเนินการตรวจและทดสอบเป็นการชั่วคราว ๑๕วัน(ค)กระทำความผิดตั้งแต่ครั้งที่สามขึ้นไป ให้สั่งระงับการดำเนินการตรวจและทดสอบ ๓๐วันการสั่งระงับการดำเนินการตรวจและทดสอบตาม(๑) มิให้นำไปนับรวมเป็นจำนวนครั้งสำหรับการสั่งระงับการดำเนินการตรวจและทดสอบตาม(๒)(๒)ความผิดขั้นระงับการดำเนินการตรวจและทดสอบเป็นการชั่วคราว(ก) กระทำความผิดครั้งแรกให้สั่งระงับการดำเนินการตรวจและทดสอบ ๑๕ วัน(ข) กระทำความผิดครั้งที่สองให้สั่งระงับการดำเนินการตรวจและทดสอบ ๓๐ วัน(ค)กระทำความผิดครั้งที่สาม ให้ยกเลิกหนังสือให้ความเห็นชอบการสั่งระงับการดำเนินการตรวจและทดสอบตาม(๑) และ (๒)หากการกระทำความผิดนั้นต้องปฏิบัติหรือแก้ไขให้ถูกต้องก่อนจึงจะดำเนินการตรวจและทดสอบต่อไปได้ให้สั่งระงับการดำเนินการตรวจและทดสอบไว้จนกว่าจะปฏิบัติหรือแก้ไขให้ถูกต้องแต่ต้องสั่งระงับการดำเนินการไว้ไม่น้อยกว่าระยะเวลาที่กำหนดไว้ในแต่ละกรณีข้อ๖ ในกรณีผู้ตรวจและทดสอบมีพฤติการณ์จงใจฝ่าฝืนหรือไม่ปฏิบัติตามคำสั่งระงับการดำเนินการตรวจและทดสอบเป็นการชั่วคราวตามข้อ๕ ให้ผู้อำนวยการสำนักวิศวกรรมยานยนต์นำเสนออธิบดีกรมการขนส่งทางบกพิจารณายกเลิกหนังสือให้ความเห็นชอบทั้งนี้ ให้นำความในข้อ ๙ ข้อ๑๐ และข้อ ๑๑ มาบังคับใช้โดยอนุโลมข้อ๗ เมื่อเจ้าหน้าที่ตรวจพบการกระทำความผิดตามข้อหาความผิดที่กำหนดไว้ท้ายประกาศนี้และมิใช่ความผิดซึ่งต้องถูกยกเลิกหนังสือให้ความเห็นชอบหรือไม่อยู่ในเกณฑ์ต้องถูกยกเลิกหนังสือให้ความเห็นชอบตามข้อ ๕ (๒) (ค)ให้พิจารณาลงโทษขั้นตักเตือนหรือระงับการดำเนินการตรวจและทดสอบเป็นการชั่วคราวแล้วแต่กรณี โดยสั่งเป็นหนังสือให้ผู้ตรวจและทดสอบทราบทันทีหรืออย่างช้าไม่เกินวันทำการถัดไปและรีบรายงานให้ผู้บังคับบัญชาทราบตามลำดับโดยเร็วข้อ๘ ผู้ตรวจและทดสอบที่ได้รับคำสั่งระงับการดำเนินการตรวจและทดสอบเป็นการชั่วคราวตามข้อ๕ ต้องระงับการดำเนินการตรวจและทดสอบไว้จนกว่าจะปฏิบัติหรือแก้ไขให้ถูกต้อง เมื่อดำเนินการให้ถูกต้องแล้วให้มีหนังสือแจ้งผู้อำนวยการสำนักวิศวกรรมยานยนต์ทราบเพื่อทำการตรวจสอบเมื่อผู้อำนวยการสำนักวิศวกรรมยานยนต์ได้รับแจ้งการดำเนินการตามวรรคหนึ่งแล้วให้ดำเนินการตรวจสอบหากผลการตรวจสอบพบว่าผู้ตรวจและทดสอบนั้นได้ปฏิบัติหรือแก้ไขให้ถูกต้องแล้วให้ผู้อำนวยการสำนักวิศวกรรมยานยนต์มีหนังสือยกเลิกคำสั่งระงับการดำเนินการตรวจและทดสอบเป็นการชั่วคราวโดยเร็วข้อ๙ ในกรณีเจ้าหน้าที่ตรวจพบการกระทำความผิดซึ่งต้องถูกยกเลิกหนังสือให้ความเห็นชอบหรืออยู่ในเกณฑ์ที่ต้องถูกยกเลิกหนังสือให้ความเห็นชอบตามข้อ ๕ (๒) (ค)ให้ผู้อำนวยการสำนักวิศวกรรมยานยนต์สั่งระงับการดำเนินการตรวจและทดสอบเป็นการชั่วคราวไว้จนกว่าจะมีคำสั่งเป็นอย่างอื่นและให้ดำเนินการจัดทำรายงานและความเห็นพร้อมรวบรวมเอกสารหลักฐานนำเสนอผู้บังคับบัญชาเพื่อนำเสนออธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายพิจารณาต่อไปข้อ๑๐ เมื่ออธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายพิจารณาตามข้อ๙ แล้วให้ผู้อำนวยการสำนักวิศวกรรมยานยนต์แจ้งผลการพิจารณาเป็นหนังสือให้ผู้ตรวจและทดสอบทราบโดยเร็วในกรณีอธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายสั่งยกเลิกหนังสือให้ความเห็นชอบให้แจ้งผู้ตรวจและทดสอบส่งคืนหนังสือให้ความเห็นชอบต่อผู้อำนวยการสำนักวิศวกรรมยานยนต์ภายใน ๑๕ วัน นับแต่วันที่ถูกสั่งยกเลิกหนังสือให้ความเห็นชอบด้วยข้อ๑๑ คำสั่งใด ๆ ที่ออกตามประกาศนี้ต้องระบุวัน เดือน ปี ที่ออกคำสั่ง ชื่อ และตำแหน่ง พร้อมลายมือชื่อผู้ทำคำสั่งเหตุผลที่ทำคำสั่งซึ่งอย่างน้อยต้องประกอบด้วยข้อเท็จจริงอันเป็นสาระสำคัญข้อกฎหมายอ้างอิง ข้อพิจารณาและข้อสนับสนุนในการใช้ดุลพินิจ รวมทั้งการกำหนดเงื่อนไขต่าง ๆ และระยะเวลาสำหรับการอุทธรณ์คำสั่งการอุทธรณ์คำสั่งตักเตือนหรือระงับการดำเนินการตรวจและทดสอบเป็นการชั่วคราว ให้อุทธรณ์ต่ออธิบดีกรมการขนส่งทางบกการอุทธรณ์คำสั่งยกเลิกหนังสือให้ความเห็นชอบ ให้อุทธรณ์ต่อปลัดกระทรวงคมนาคมโดยให้อุทธรณ์ภายใน ๑๕ วัน นับแต่วันที่ได้รับทราบคำสั่ง ทั้งนี้ให้นำพระราชบัญญัติวิธีปฏิบัติราชการทางปกครอง พ.ศ. ๒๕๓๙ในส่วนที่เกี่ยวข้องกับขั้นตอน และระยะเวลาการพิจารณาอุทธรณ์มาบังคับใช้โดยอนุโลมการอุทธรณ์ไม่เป็นเหตุแห่งการทุเลาการบังคับตามคำสั่งตักเตือนหรือระงับการดำเนินการตรวจและทดสอบเป็นการชั่วคราวหรือยกเลิกหนังสือให้ความเห็นชอบข้อ ๑๒[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.บัญชีข้อหาความผิดและมาตรการลงโทษ(ดูข้อมูลจากภาพกฎหมาย)ภวรรณตรี/จัดทำ๒๐ ธันวาคม๒๕๖๐ปุณิกา/ตรวจ๓๐ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๙๙/๔ ธันวาคม ๒๕๖๐